Pamąstymai

# Dėl Bendrųjų reikalavimų valstybės ir savivaldybių institucijų ir įstaigų interneto svetainėms aprašo patvirtinimo

Cleverphant komanda
4 min. skaitymo
Nuotr. Unsplash / Autoriaus Vardas

Dėl šio aprašo įgyvendinimo švietimo įstaigų vadovų kabinetuose kyla įvairiausių emocijų. Girdime, kad šioje nišoje veikiančių mūsų kolegų, interneto svetainių kūrėjų, aprašą naudoja kaip rykštę – tam tikrą paskatą – įsigyti jų paslaugas. Kitą vertus ir patys vadovai yra „priversti" ta rykšte nusiplakti, nes prižiūrinčios valstybės institucijos iš jų reikalauja rezultato.

### Aprašo tikslai (šaltinis ivpk.lt senoji svetainė)

- Sudaryti sąlygas visuomenei viešai sekti informaciją
- Suvienodinti įstaigų interneto svetaines
- Užtikrinti jų veiksmingumą
- Užtikrinti pateikiamos informacijos aktualumą
- Užtikrinti paieškos galimybes
- Užtikrinti reguliarų informacijos atnaujinimą

### Pabandykime aprašyti kiekvieną tikslą atskirai

#### 01 Sudaryti sąlygas visuomenei viešai sekti informaciją

Kad ir kokia maža bei savęs reikšminga nelaikanti biudžetinė ar savivaldybės įstaiga jūs bebūtumėte, visuomenės interesas jumis domėtis niekur nedingo ir nedings. Suprantame norą aprašo raidę interpretuoti kaip patogiau, netgi gali atrodyti, kad kai kurie apraše surašyti reikalavimai gali būti pertekliniai, bet iš tikrųjų jie padeda nenukrypti nuo esmės. Valdžios organas sukūrė gaires – nesišiauškime – naudokime jas pagal paskirtį ir viskas bus labai šaunu.

#### 02 Suvienodinti įstaigų interneto svetaines

Ta pati interneto svetainės dizaino sistema, kaip yra mūsų Cleverphant standartas, jokiu būdu nereiškia pačių įstaigų suvienodinimo. Tai labiau apie tai, kad dviejų tame pačiame mieste esančių gimnazijų interneto svetainių turinį lengviau peržiūrėti negaištant laiko ieškoti aktualios informacijos. Tokį turinį lengviau ir paruošti, ir aišku kur paskelbti, ir palaikyti tvarką, o ir įstatymo raidės prievaizdai laimingesni, nors ne dėl jų siekiame kokybės.

#### 03 Užtikrinti jų veiksmingumą

Nelendant į smulkmenas, veiksmingumą būtų galima apibūdinti kaip naudingos informacijos pateikimą laiku ir vietoje. Veiksmingumą pamatuoti nelabai turime įrankių, ypatingai mažųjų organizacijų interneto svetainių, tačiau jei reikia skambinti į raštinę pasiklausti iki kelių dirba vadovas… jau ir nėra veiksminga. Ir ji neveiksminga ne dėl to, kad tas žmogus skambino, o dėl to, kad 9 iš 10 neskambins. Gal labai užimtas, o gal neturi laiko priimti interesantų, o gal yra kažką prisidirbę ir dabar slapstosi – hiperbolizuojame, bet kiekvienos smulkmenos nepaskelbimas leidžia vartotojams susikurti savo vaizdinį. Smulkmena po smulkmenos ir rezultatas: "mokyklos interneto svetainėje vis tiek nieko gero nėra".

#### Norite pamatyti, kaip tai atrodo praktiškai?

Skiriame 45 min. jūsų situacijai ir parodome kaip Cleverphant padeda šiuos tikslus pasiekti — be įsipareigojimų.

Susipažinkime

#### 04 Užtikrinti pateikiamos informacijos aktualumą

Informacijos aktualizavimas yra apie tai kokia tema yra aktuali būtent dabar. Šiuo tikslu akcentuojama būtinybė įsitikinti, kad turinys, kurį pateikėte svetainės lankytojams yra teisingas, naujausias ir atspindi dabartines žinias ar situaciją. Jei šalyje vyksta egzaminų sesija, tai būtina ne tik datas surašyti, tvarką reglamentuojančius dokumentus įterpti, bet ir priminti abiturientams apie galimybę pasikalbėti su mokyklos psichologe dėl baimių juos laikyti, nepaleidžiančio nerimo.

#### 05 Užtikrinti paieškos galimybes

Dauguma švietimo įstaigų interneto svetainių turi paieškos laukelį, bet užtikrinti paieškos galimybes yra ne apie funkcijos turėjimą. Tam, kad paieška būtų veiksminga, gerai privalo veikti ne tik technis jos sprendimas, bet ir parengtas paieškos sistemai tinkamas turinys. Turinio rengėjams labai dažnai norisi paskubėti ir neparašyti oficialaus dokumento pavadinimo, dažnai sutinkame pavadinimų iš vieno žodžio, keistų trumpinių arba absoliučiai nesuprantamų skaitinių pavadinimų. Tai tokie duomenys nėra pilnai parengti randamumui.

#### Tikslų suvestinė

Nr. | Tikslas | Esmė | Cleverphant sprendimas
--- | --- | --- | ---
01 | Viešai sekti informaciją | Visuomenės interesas domėtis įstaigos veikla | Struktūrizuotas turinio šablonas
02 | Suvienodinti svetaines | Vienoda navigacija, lengvesnis turinio palyginimas | Standartizuota dizaino sistema
03 | Užtikrinti veiksmingumą | Naudinga informacija laiku ir vietoje | Aiški informacijos architektūra
04 | Informacijos aktualumas | Turinys atspindi dabartinę situaciją | Turinio priežiūros įrankiai
05 | Paieškos galimybės | Randamumas pagal oficialius pavadinimus | SEO optimizuotas turinys
06 | Reguliarus atnaujinimas | Periodiškai peržiūrima ir atnaujinama | Priminimų sistema + asistentas

#### 06 Užtikrinti reguliarų informacijos atnaujinimą

Informacijos reguliarus atnaujinimas yra apie tai, kad informacija privalo būti periodiškai peržiūrima ir atnaujinama, kitu atveju ji gali klaidinti svetainės lankytojus. Pavyzdžiui nebus gerai jei mokyklos interneto svetainėje 2024-09-01 dieną tebebus 2023-2024 mokslo metų tvarkaraščiai, o naujausios ugdymo organizavimo informacijos nebus visai. Nespėjote, dar neparengta – taip ir parašykite. Žinote kada bus parengta? Net jei po dviejų savaičių, paskelbkite tai – būsite labai gerai užtikrinę informacijos atnaujinimą.

### Kaip šiuos tikslus padeda pasiekti Cleverphant ??

- Nebauginame vadovų ir jokia "rykšte" nesišvaistome
- Sukūrėme produktą, kuris techniškai turi viską ko reikia tikslams pasiekti
- Konsultuojame turinio rengimo, restruktūrizavimo klausimais
- Motyvuojame gerinti turinio kokybę ir sukuriame tam palankias sąlygas
- Dalinamės žiniomis savo mokymų platformoje
- Esame pakeliui link automatizuotos priežiūros – kuriamas tam skirtas virtualus asistentas

### Skirkime 45 min. jūsų mokyklai

Papasakosime kaip Cleverphant padeda atitikti reikalavimus ir sutaupyti laiko — be įsipareigojimų.

Susipažinkime

## Kiti įrašai

### 10 klaidų, kurios sukuria nepatogumų neįgaliesiems ir kenkia svetainės prieinamumo kokybei

### Gelbėkit, mūsų mokyklos interneto svetainę nulaužė!

### Facebook'u nepakeisi mokyklos interneto svetainės!

Atgal